

 REPUBLIKA HRVATSKA

SPLITSKO-DALMATINSKA ŽUPANIJA

 GRAD OMIŠ

 **Gradsko vijeće**

KLASA: 021-05/21-01/05

URBROJ: 2181-7-03/5-24-27

Omiš, 19. ožujka 2024.g.

**Z A P I S N I K**

o radu 27. sjednice Gradskog vijeća Grada Omiša

održane 19. ožujka 2024. godine u Omišu, Trg K. Tomislava 6 – Hotel Plaža

Započeto u 18.30 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Nikola Tijardović, bacc.fizio.
3. Marijana Medić
4. Ivana Vulić Ivanac, mag.oec.
5. Ivan Medić, dipl.ing.
6. Martin Bašić, dipl.komunikolog
7. Tihana Barišić Marunčić, dr.med.
8. Tomislav Bartulović
9. Zdravka Šodan
10. Roko Guzić
11. Dr.sc. Dino Belošević

NENAZOČNI ČLANOVI VIJEĆA:

1. Simona Jurjević, dipl.uč.

2. Josip Banović, dr.med.

3. Petar Bulić, dipl.iur.

4. Ivo Bradarić

OSTALI NAZOČNI:

1. Ivo Tomasović, dipl.oec., gradonačelnik

2. Žarko Kovačić, dipl.ing.agr. zamjenik gradonačelnika

3. Lidija Pavković, dipl.iur., pročelnica Ureda gradonačelnika

4. Stipe Žuljević-Mikas, dipl.ing., pročelnik komunalnog odjela

4. Đeki Stanić, dipl.iur. pročelnik UO za gospodarstvo i društvene djelatnosti

5. Meri Smailagić, dipl.oec. voditeljica odsjeka za proračun i računovodstvo

5. Mate Sovulj, dipl.ing., Upravitelj vlastitog pogon

6. Mateo Pezo, prof., savjetnik za sport

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 11 glasova ZA usvojen slijedeći

### **d n e v n i r e d**

1. Izvješće Mandatnog povjerenstva
2. Usvajanje zapisnika o radu 26. sjednice Gradskog vijeća Grada Omiša
3. Vijećnički upiti
4. Prijedlog Godišnjeg izvještaja o izvršenju Proračuna Grada Omiša za 2023. godinu

4.1. Prijedlog Izvješća o izvršenju Programa građenja objekata i uređaja

 komunalne infrastrukture Grada Omiša za 2023. godinu

4.2. Prijedlog Izvješća o ostvarenju Programa održavanja komunalne

 infrastrukture Grada Omiša za 2023.

1. Prijedlog Odluke o nekorištenju prava prvokupa nekretnine koja ima status kulturnog dobra
2. Prijedlog Odluke o izmjeni i dopuni Odluke o nerazvrstanim cestama u Gradu Omišu
3. Prijedlog Odluke o raspisivanju javnog natječaja za zakup zemljišta, u naravi dio parkirališta, radi postavljanja i korištenja brze punionice za električna vozila
4. Prijedlog Programa javnih potreba u području kulture za Grad Omiš u 2024.g.
5. Prijedlog Programa Javnih potreba u području socijalne skrbi Grada Omiša za 2024. godinu
6. Prijedlog Programa javnih potreba u sportu Grada Omiša za 2024. godinu
7. Prijedlog Odluke o donošenju Procjene rizika od velikih nesreća za Grad Omiš
8. Prijedlog Odluke o donošenju Plana zaštite od požara za Grad Omiš
9. Prijedlog Godišnjeg provedbenog plana unapređenja zaštite od požara Grada Omiša za 2024. godinu
10. Prijedlog za razrješenje i imenovanje članova radnih tijela
11. Izvješće o radu Vlastitog pogona Grada Omiša za 2023. godinu
12. Izvješće o radu gradonačelnika za razdoblje VII.-XII. 2023.

**Ad 1/**

IZVJEŠĆE MANDATNOG POVJERENSTVA

Mandatno povjerenstvo podnijelo je Gradskom vijeću Grada Omiša Izvješće o prestanku mandata člana i početku mandata zamjenika člana Gradskog vijeća Grada Omiša te predložila njegovo prihvaćanje.

Lidija Pavković, pročelnica Ureda gradonačelnika izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA prihvaćeno

**I Z V J E Š Ć E**

**o prestanku mandata člana i početku mandata zamjenika člana**

**Gradskog vijeća Grada Omiša**

I.

TONĆI STANIĆ, član Gradskog vijeća Grada Omiša, dana 12. veljače 2024. podnio je pisanu ostavku na dužnost člana Gradskog vijeća.

Imenovani je u Gradsko vijeće izabran s Kandidacijske liste grupe birača, nositelj liste:

Ivo Tomasović.

Prema odredbama uvodno citiranog Zakona, člana predstavničkog tijela izabranog na kandidacijskoj listi grupe birača zamjenjuje prvi slijedeći neizabrani kandidat s liste.

MARIJANA MEDIĆ je prva slijedeća neizabrana kandidatkinja s Kandidacijske liste grupe birača, nositelj: Ivo Tomasović.

II

Slijedom navedenog u točki I. Mandatno povjerenstvo je utvrdilo da su ispunjeni zakonski uvjeti prema kojima

- TOĆUSTANIĆU prestaje mandat člana Gradskog vijeća Grada Omiša s danom 12. veljače 2024., a

- MARIJANI MEDIĆ počinje teći mandat zamjenice člana Gradskog vijeća Grada Omiša.

III

Ovo Izvješće objaviti će se u Službenom glasniku Grada Omiša.

Vijećnica MARIJANA MEDIĆ je prisegnula.

**Ad 2/**

USVAJANJE ZAPISNIKA O RADU 26. SJEDNICE GRADSKOG VIJEĆA GRADA OMIŠA

Na tekst zapisnika o radu 26. sjednice Gradskog vijeća Grada Omiša nije bilo primjedbi.
Nakon zaključenja rasprave Zapisnik o radu 26. sjednice Gradskog vijeća Grada Omiša jednoglasno, sa 11 glasova ZA, je usvojen.

**Ad 3/**

VIJEĆNIČKI UPITI

**Dino Belošević –** pilot projekt Peovice oko prikupljanja odvojenog otpada – dojmovi građana nisu dobri, odnosno mišljenja su da ovo nije najbolje rješenje. Ima ljudi koji su slabo pokretni, ljudi koji rade dvokratno, majke s malom djecom, njima nije jednostavno biti na lokaciji točno u vrijeme kada je kamion tamo (a zadržava se samo 15 minuta).

**Zvonko Močić** – i njemu su se građani obratili sa cijelim nizom pritužbi na ovaj način prikupljanja otpada i jednostavno je tu potrebno nešto poduzeti.

Gradonačelnik – na tu temu je razgovarao s direktorom Peovice, u narednom razdoblju bi trebao angažirati dodatne ljude kamione tako da bi se barem dva puta dnevno (ujutro i popodne) prikupljao otpad i da bi se kamioni duže zadržavali na lokaciji.

Pozitivne strane ovoga projekta su da se postotak odvojenog otpada porastao na 42%, a cilj nam je 50% odvojenog otpada kako ne bismo morali plaćati naknadu, i nema nereda oko kontejnera za miješani otpad.

Smatra da projekt nije loš no da treba uvesti neka poboljšanja.

**Zdravka Šodan** – građani koji imaju kante sada nemaju gdje odložiti staklenu ambalažu (od kada su uklonjeni kontejneri).

**Tihana Barišić Marunčić** – do kada će trajati ovaj „pokus“, ljudi su vrlo nezadovoljni, povratne informacije od građana su loše, ljudi navode da rade posao Peovice (prikupljanje i odvoz smeća), svakako građani nisu oduševljeni s ovim projektom.

U našem građu također postoje ljudi koji stalo obilaze te kontejnere i vade iz njih plastične boce, razbacaju taj otpad oko kontejnera (a nisu bas lošeg imovinskog stanja). Komunalni redari bi trebali takve ljude upozoriti da te radnje nisu dozvoljene pa ako je potrebno i kazniti ih, jer oni u konačnici šire zarazu, infekciju, loše ponašanje…

**Ivana Vulić Ivanac** – teško je nakon posla i drugih obaveza razmišljati i čekati kada će doći kamion Peovice za prikupljanje odvojenog otpada.

Nemaju svi mogućnost ići u Zakučac u reciklažno dvorište.

Rješenje je možda postaviti kupolaste kontejnere koji imaju samo otvor npr. za boce i papir, koji su zatvoreni kako se u njih ne bio mogao bacati komunalni otpad.

**Martin Bašić** – i u njegovom kvartu povratne informacije i reakcije oko ovog projekta su negativne. Trebalo bi iznaći neki drugačiji način, prilagoditi satnicu, termine…

**Dino Belošević** – činjenica je da zbog jedne manjine ljudi koji ne poštuju pravila ponašanja, većina mora „ispaštati“, pa se uvode ovakve mjere. Velika većina ljudi odvaja smeće što je hvale vrijedno i onda se uvede ovakav pilot projekt….

**Roko Guzić –** pitanje sigurnosti na cestama - ako se gradonačelnik može referirati na tekst Vinka Vukovića u Slobodnoj Dalmaciji koji je iznio neke informacije vezano za novi most (da će se najprije otvoriti a onda zatvoriti na 5 mjeseci). Pitanje je hoće li biti potrebno zatvoriti i prometnicu DC 70 (Zakučac). Čini mu se da je najveći problem ne komunikacije između Hrvatskih cesta i Grada Omiša. Od njih treba pisano zatražiti da nam dostave hodogram njihovih planiranih aktivnosti.

Gradonačelnik – za sada nema konkretne informacije o tome. Nije lako kada se zatvori cesta no ako se nešto mora sanirati radi ugroze od odrona kamenja onda se to jednostavno mora učiniti. Kada će to biti za sada ne zna. Hrvatske ceste čekaju donošenje našeg Prostornog plana kako bi mogli ići u izradu projekta tunela Komorjak. Realno bi se to moglo početi raditi za dvije godine i tada će se vjerojatno opet morati zatvoriti ta cesta.

**Dino Belošević** – uvijek imamo problem prolaska kroz centar grada i mislimo da će ga novi most riješiti. Njegovo je mišljenje da neće i da treba razmišljati i o drugim rješenjima primjerice novi pješački most, tunel…. Barem napraviti idejno rješenje.

Gradonačelnik – razmišlja se i o takvim rješenjima, no to bi značilo samo izmještanje prometa sa Fošala na Puntu jer ostaje ista količina prometa, odnosno vozila. Kod nas se događaju velike dnevne migracije, a kada se novi most pusti u promet onda je naša namjera zabraniti npr. teškim kamionima, vozilima koja nemaju potrebu prolaziti kroz centar grada, zabraniti prometovanje. Drugi problem se događa ljeti kada na području Duća imamo ogroman broj gostiju koji svi dolaze autima u Omiš i naša je intencija njih usmjeriti na veliki parking.

**Dino Belošević** – postavio bi vijećnički upit pročelniku vezano za rješavanje problema oborinske odvodnje u ul. Put Vrila - je li se što poduzelo po ovom pitanju?

Stipe Žuljević Mikas – postoji samo jedna mogućnost, odnosno rješenje, a to je postavljanje cijevi preko privatne zemlje vlasnika gosp. Krndelja. On je s time suglasan i dostaviti će projektnu dokumentaciju građevine koju on tu planira izgraditi pa ćemo vidjeti gdje je moguće postaviti cijevi za kanalizacijsku i oborinsku odvodnju.

**Ad 4/**

PRIJEDLOG GODIŠNJEG IZVJEŠTAJA

O IZVRŠENJU PRORAČUNA GRADA OMIŠA ZA 2023. GODINU

Gradonačelnik je dostavio prijedlog Godišnjeg izvještaja o izvršenju proračuna Grada Omiša za 2023.g. te predložio Gradskom vijeću njegovo donošenje.

Pisani materijal uz ovu točku dostavljen je svim članovima vijeća.

Meri Smailagić, voditeljica odsjeka za proračun izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijet

**G O D I Š NJ I**

**Izvještaj o izvršenju proračuna Grada Omiša za 2023.g.**

Sa tekstom kao u prilogu ovog zapisnika oznake KLASA:400-02/21-01/06, URBROJ:2181-7-01-24-1.

**Ad 4.1./**

PRIJEDLOG IZVJEŠĆA O IZVRŠENJU PROGRAMA GRAĐENJA

OBJEKATA I UREĐAJA KOMUANLNE INFRASTRUKTURE GRADA OMIŠA ZA 2023. GODINU

Gradonačelnik je dostavio prijedlog Izvješća o izvršenju Programa građenja objekata i uređaja komunalne infrastrukture Grada Omiša za 2023.g. te predložio Gradskom vijeću njegovo donošenje.

Pisani materijal uz ovu točku dostavljen je svim članovima vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi sudjelovali su:

**Zvonko Močić –** u kojoj je fazi rješavanjeul. Fra S.Vrlića ?

Stipe Žuljević Mikas – izvlaštenje zemljišta je napravljeno, projekt je predan za izdavanje građevinske dozvole i čekamo financiranje od strane Hrvatskih cesta.

Gradonačelnik – financiranje od strane Hrvatskih cesta će najvjerojatnije ići u 2025.g iz razloga što će oni na našem području u slijedećih nekoliko godina imati više projekata:

* Rotor na Priku kod trokuta
* Sanacija (starog, postojećeg) mosta – to će ići nakon što se otvori novi most
* Ispravljanje S krivine u sklopu projekta izgradnje luke
* Križanje Brzet
* Križanje Nemira i izgradnja nogostupa
* Stanići i Mimice – to smo isto planirali no projektant nije ispoštovao rokove pa smo s njim raskinuli ugovor i mi tražimo novog projektanta

Sa Hrvatskim cestama smo uspjeli dogovoriti da će oni financirati 80% uređenja naše ulice (Fra S. Vrlića), cca 10 milijuna kuna. To smo uspjeli iz razloga što se radi o pokosu u vlasništvu Hrvatskih cesta.

**Martin Bašić** – uređenje ulice na Priku, kada se skrene desno od balotaškog zoga prema Fini i policiji – tu se odvija vrlo gust promet pa građani pitaju postoji mogućnost da ta ulica bude jednosmjerna na način da se zatvori ulaz kod zoga a otvori kod policije. Također tamo već imamo jednosmjernu ulicu od Zakučca kada se ulazi kod ljekarne i izlazi kod zoga.

Gradonačelnik - konzultirati ćemo stuku, pa naručiti izradu prometnog projekta za taj dio.

**Ivana Vulić Ivanac** – postoji li mogućnost postavljanja prometnog ogledala kod trafostanice na Ribnjaku – kod crkve, tamo je vrlo nepregledno skretanje radi te trafostanice.

Stipe Žuljević Mikas – to je naša cesta i možemo staviti prometno ogledalo ako bi to pomoglo. Ta trafostanica je HEP-ova i oni ju planiraju izmjestiti, a do tada možemo postaviti prometno ogledalo.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeto

**I Z V J E Š Ć E o izvršenju**

**Programa građenja objekata i uređaja komunalne infrastrukture Grada Omiša za 2023.g.**

sa tekstom kao u prilogu ovog zapisnika oznake KLASA: 363-01/22-01/371, URBROJ:2181-7-05/1-22-8.

**Ad 4.2./**

PRIJEDLOG IZVJEŠĆA O OSTVARENJU

PROGRAMA ODRŽAVANJA KOMUNALNE INFRASTRUKTURE GRADA OMIŠA ZA 2023.G.

Gradonačelnik je dostavio prijedlog Izvješća o izvršenju Programa održavanja komunalne infrastrukture Grada Omiša za 2023.g. te predložio Gradskom vijeću njegovo donošenje.

Pisani materijal uz ovu točku dostavljen je svim članovima vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeto

**I Z V J E Š Ć E**

**o ostvarenju Programa održavanja komunalne infrastrukture Grada Omiša**

sa tekstom kao u prilogu ovog zapisnika oznake KLASA:363-01/22-01/372, URBROJ:2181-7-05/1-24-2.

**Ad 5/**

PRIJEDLOG ODLUKE

O NEKORIŠTENJU PRAVA PRVOKUPA NEKRETNINE KOJA IMA STATUS KULTURNOG DOBRA

Gradonačelnik je dostavio prijedlog Odluke o nekorištenju prava prvokupa nekretnine koja ima status kulturnog dobra te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o nekorištenju prava prvokupa nekretnine koja ima status kulturnog dobra**

sa tekstom kao u prilogu ovog zapisnika oznake KLASA:940-03/24-01/01, URBROJ:2181-7-05/02/4-24-3.

**Ad 6/**

PRIJEDLOG ODLUKE

O IZMJENI I DOPUNI ODLUKE O NERAZVRSTANIM CESTAMA U GRADU OMIŠU

Gradonačelnik je dostavio prijedlog Odluke o izmjeni i dopuni Odluke o nerazvrstanim cestama u Gradu Omišu te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Ivan Medić** – kod drugoga prijedloga, nerazvrstana cesta Balića Rat piše da cestu koristi više objekata i više građevinskih parcela a na grafičkoj podlozi se vidi samo jedna kuća? Nije priložena suglasnost vlasnika parcele. O čemu se tu radi?

Stipe Žuljević Mikas – cesta se produžuje preko parcele koja je formirana kao cesta i vlasnici tih parcela su nam dali suglasnost. Oni su vlasnici i susjednih parcela i na njima planiraju graditi kuće.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o izmjeni i dopuni Odluke o nerazvrstanim cestama**

sa tekstom kao u prilogu ovog zapisnika oznake KLASA:340-01/15-01/17, URBROJ:2181-7-05-02/3-24-77.

**Ad 7/**

PRIJEDLOG ODLUKE O RASPISIVANJU JAVNOG NATJEČAJA

ZA ZAKUP ZEMLJIŠTA, U NARAVI DIO PARKIRALIŠTA,

RADI POSTAVLJANJA I KORIŠTENJA BRZE PUNIONICE ZA ELEKTRIČNA VOZILA

Gradonačelnik je dostavio prijedlog Odluke o raspisivanju javnog natječaja za zakup zemljišta, u naravi ido parkirališta, radi postavljanja i korištenja brze punionice za električna vozila, te predložio Gradskom vijeću njezino donošenje.

Pisani materijal uz ovu točki dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Dino Belošević** – imamo li procjenu kolika je dobit od davanja u najam ovih parking mjesta u odnosu na dobit od parkiranja vozila?

Mate Sovulj –veći prihod bi od ovoga najma parking mjesta, jedno parking mjesto na Priku godišnje prosječno uprihodi cca 250 eura, a najmom bismo dobili više plus još 3% od prihoda punionice.

Također je značajno što se ovim davanjem u zakup dobiva još jedna nova usluga koju grad Omiš do sada nije imao, a to je brza punionica za električna vozila.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o raspisivanju javnog natječaja za zakup zemljišta,**

 **u naravi dio parkirališta, radi postavljanja i korištenja brze punionice za električna vozila**

sa tekstom kao u prilogu ovog zapisnika oznake KLASA:363-01/24-01/106, URBROJ:2181-7-01-24-2.

**Ad 8/**

PRIJEDLOG PROGRAMA JAVNIH POTREBA U PODRUČJU KULTURE ZA GRAD OMIŠ U 2024.G.

Gradonačelnik je dostavio prijedlog Programa javnih potreba u području kulture za Grad Omiš u 2024.g te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

**Roko Guzić** - Festival dalmatinskih klapa – na dosta stavki stoji „ostale usluge“ (ukupno vrlo veliki iznos) pa moli pojašnjenje oko toga, odnosno može li se detaljnije obrazložiti te iznose.

Đeki Stanić – to je obrazloženje dostavio Ravnatelj FDK, no uskoro na jednom od slijedećih sjednica Gradskog vijeća biti će Izvješće o radu i financijskom poslovanju ustanova u kulturi pa će tu biti podrobnije sve objašnjeno.

**Tomislav Bartulović** – prošli put kada je bilo izvještavanje, FDK nije dostavio financijsko izvješće, pa ove godine neka dostavi.

**Dino Belošević** – amaterizam u kulturi – vidi da tu ima i prijevoda knjiga, izdavanja zbirki pjesama i sl., na koji način odnosno koji su kriteriji za sufinanciranje ovakve djelatnosti?

Đeki Stanić – kriteriji su propisani javnim pozivom, valorizira se svaka pristigla prijava i Kulturno vijeće utvrđuje tko je ispunio te kriterije.

**Roko Guzić** – stavka čuvanje kulturne baštine – mišljenja je da bi se KUD-u Mosor Gata još više trebao financirati jer primjerice ove su godine dobili manje sredstava nego lani a okupljanu 100 djece.

KUD je zadovoljan suradnjom sa Gradom ali njihovu aktivnost treba još više i snažnije poticati.

Đeki Stanić – KUD Mosor je zaista primjer kako jedna Udruga treba raditi i funkcionirati a što se tiče sredstava oni su i tražili manje nego prošle godine pa smo tako sredstva i predvidjeli.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijet

**P R O G R A M**

**Javnih potreba u području kulture za Grad Omiš u 2024.g.**

sa tekstom kao u prilogu ovog zapisnika oznake KLASA:611-08/21-04/02, URBROJ:2181-7-04/1-24-2.

**Ad 9/**

PRIJEDLOG PROGRAMA JAVNIH POTREBA

U PODRUČJU SOCIJALNE SKRBI GRADA OMIŠA ZA 2024.G

Gradonačelnik je dostavio prijedlog Programa javnih potreba u području socijalne skrbi Grada Omiša za 2024.g. te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

**Roko Guzić** – pozdravlja većinu aktivnosti predviđenih ovom Odlukom, no mišljenja je da na nekima treba poraditi na povećanju kao npr. jednokratne potpore za novorođenu djecu koja je najmanja u okruženju.

Također što je s potporama malim poduzetnicima, učenicima i studentima?

Primjerice u Gradu Sinju se grade novi vrtići, stipendira se svaki student s područja Grada Sinja i sl.

Đeki Stanić – možda je mala naknada na novorođenu djecu, no multiplicira se ako je veći broj djece u obitelji.

Gradonačelnik – slaže se da je naknada jedna od manjih, no mi provodimo i mjeru sufinanciranje neupisane djece u dječje vrtiće, a to npr. nemaju druge JLS.

Mi smo u zadnjih nekoliko godina izgradili vrtić na Ribnjaku, vrtić u Kučićima, sada se gradi vrtić u Srijanima biti će još jedan vrtić na Ribnjaku (zakup prostora), pripremamo dokumentaciju za izgradnju zgrade centralnog vrtića.

Stipendije učenicima i studentima su na brojci oko 80, sufinanciramo učenički i studentski prijevoz, što je vrlo velika i značajna stavka u proračunu.

Dajemo i božićnice za umirovljenike, tako da zaista nastojimo voditi brigu o svim građanima i njihovim socijalnim potrebama.

Što se tiče mjere za neupisanu djecu u dječje vrtiće kao i blizance i treće dijete, tu se pokazala i neka „zloupotreba“ na način da smo ranijih godina imali oko 20-ak neupisane djece, a sada imamo oko 80 potpora za neupisano dijete. To znači da su se prijavili i roditelji kojima nije potreban vrtić samo da bi dobili naknadu.

Kada otvorimo vrtić na Priku i u Srijanima, razmišljanja je čak da se ova mjera ukine.

Đeki Stanić – u ovoj brojci od 80 je i kategorija roditelja koji primaju dječji doplatak, možda će se to smanjiti ovom mjerom države oko dječjeg doplatka.

**Dino Belošević** – postoje kriteriji i ako ih roditelji ispunjavaju trebaju i dobiti naknadu.

**Roko Guzić** – mjeru nikako ne treba ukidati, ako nešto treba modificirati, ali ne ukinuti.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 10 glasova ZA donijet

**P R O G R A M**

**javnih potreba u području socijalne skrbi Grada Omiša za 2024.g.**

sa tekstom kao u prilogu ovog zapisnika oznake KLASA:550-01/24-01/02, URBROJ:2181-7-04/5-24-1.

**Ad 10/**

PRIJEDLOG PROGRAMA JAVNIH POTREBA U SPORTU GRADA OMIŠA ZA 2024.G.

Gradonačelnik je dostavio prijedlog Programa javnih potreba u sportu Grada Omiša za 2024.g. te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Mateo Pezo, savjetnik za sport, izvijestio je u ovom predmetu.

U otvorenoj raspravi sudjelovali su:

**Dino Belošević** – pokušati će svojim izlaganjem podignuti svijest ovog Gradskog vijeća po pitanju sporta. Kao kineziolog ima odgovornost iznijeti neke stavke i podatke i konstruktivno sudjelovati u radu Gradskog vijeća (što bi vijećnici i trebali što češće činiti).

Sport je vrlo važna djelatnost u očuvanju zdravlja koje preporučuje i Vijeće europe.

Sport podrazumijeva sve oblike tjelesnog vježbanja kojima je cilj poboljšanje tjelesnih sposobnosti, mentalnog blagostanja, sklapanje društvenih veza i ostvarivanje rezultata na svim razinama natjecanja.

Temeljna ustrojbena jedinica hrvatskog sporta su sportski klubovi koji su udruženi u lokalne i nacionalne sportske saveze i sportske zajednice. Napominje da Grad Omiš nema sportsku zajednicu i tu već na neki način kaska za drugima. Zakon o sportu kaže da je sportska djelatnost od posebnog interesa za RH tako da je i financiranje sporta od nacionalne važnosti. Podaci prikupljeni u istraživačkom projektu financiranja spora u RH govore o tome da mi ulažemo 0,28% BDP-a, dok primjerice Mađarska, Slovenija, 0,6%, a Švicarska kao šampion 3,6%.

Programe javnih potreba u lokalnoj zajednici predlaže sportska zajednica, a usvaja ih JLS.

Sportske građevine (kao jedan od najvažnijih preduvjeta za razvoj bilo koje sportske aktivnosti), ne prate dovoljno i dobro brojne uspjehe naših sportaša odnosno RH bez obzira na propisano nije osigurala preduvjete za planski razvoj sporta i sportske infrastrukture.

Mi kao JLS također kaskamo, često se referiramo na to kako imamo novu dvoranu, financiramo sport, no kada se pogledaju brojevi, dostupnost termina, to nije dovoljno da bi neki sportski klub imao i mlade kategorije i juniore i seniore.

Prema nekim meta analizama učinci sporta imaju jednake pozitivne učinke ne samo na fizički dio nego i na smanjenje depresije (4 sata sporta tjedno jednako je učinkovito kao medikamenti). Prema novim analizama nije dovoljno samo 30-60 minuta aerobnih aktivnosti, pokazalo se da ljudi u 60-im godinama najviše pate i učestali su padovi zbog nedovoljne jakosti, česti su lomovi naročito kod ženske populacije.

Politici nikada nije drago ulagati (financirati) u nešto što će pozitivne učinke imati u nekom daljnjem budućem vremenu, zato imamo probleme i sa demografijom, zdravstvenim sustavom i sa sportom.

Jedna meta analiza iz 2022.g. na 1300 sportaša je pokazala da je jako mala korelacija u rezultatima koje sportaši imaju u juniorskoj i seniorskoj dobi.

Mi u našem dokumentu (Programu javnih potreba u sportu) imamo situaciju gdje nam je rezultat u mladoj dobi jedan od kriterija za financiranje, a to se pokazalo kao totalno nevažno, nepotrebno čak kontraproduktivno.

Rana specijalizacija u sportu – to je jedan paradoks jer kada primjerice sa kadetima želite imati dobre rezultate „udarite“ po specijalizaciji i ta djeca će jako brzo napredovati a dugoročno taj napredak neće biti tako dobar. Na taj način se „tjera“ trenere da rade nešto što dugoročno nije dobro za djecu. Biološka i kronološka dob također „tjera“ trenere da u sustav natjecanja stavljaju djecu koja su biološki zrelija, no nemaju dovoljan kapacitet, a to kod drugih stvara frustraciju pa kasnije odustaju od bavljenja sportom, pa mi zato u našem lokalnom sportu nemamo juniora. Sva se djeca u jedom momentu počmu baviti nekih sportom, no problem ih je kasnije zadržati, treba promijeniti pravila.

Istraživao je zbog čega se dešava to odustajanje od bavljenja sportom – nedostatak užitka bavljenja spotom, percepcija kompetentnosti u sportu, društveni pritisci, natjecateljski prioriteti i fizički čimbenici.

Zaključno, sport je stimulans, alat, koji može biti dobar i loš. Sport nije samo i isključivo dobra stvar. Već 20 godina postoje saznanja da ljudi koji se bave sportom pa to prestanu zbog raznih fizioloških procesa u njihovom mozgu, naviknu se na te stimulanse i kada odu iz sporta imaju neki oblik problema „ovisnosti“ . Tako da je sport i na sreću i na žalost nešto što svoje učinke ima prolongirano i dugoročno. Moramo biti svjesni tih dugoročnih posljedica, jer i naše nečinjenje je grijeh. Neke stvari moramo promijeniti, daje svoje slobodno vrijeme na raspolaganje ako ikako može pomoći pa i na ovaj način osvještavanja.

Pozdravlja povećanje proračunske stavke za sport no mi sveukupno u sport ulažemo po glavi stanovnika 31 euro, u klubove ide oko 21 euro.

Primjerice Grad Sinj sveukupno u sport ulaže 47 eura po glavi stanovnika, direktno u sportske klubove 32 eura, Grad Solin ukupno 47,2 eura, u klubove 24,2 eura, Grad Makarska sveukupno u sport 43 eura, u klubove 27 eura.

Split kao šampion i sportski grad 83 eura sveukupnu u sport po glavi stanovnika, a u sportske udruge i sportsku zajednicu 38 eura.

Iz ovoga je razvidno da Grad Omiš, unatoč povećanju sredstava, još uvijek premalo ulaže i sport i nada se da ćemo u budućnosti podignuti svijest o važnosti sporta i u njega ulagati veća financijska sredstva iz proračuna.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA i 1 glasom PROTIV donijet

**P R O G R A M**

**javnih potreba u sportu Grada Omiša za 2024.godinu**

sa tekstom kao u prilogu ovog zapisnika oznake KLASA:620-01/24-01/07, URBROJ:2181-7-04/2-24-1.

**Ad 11/**

PRIJEDLOG ODLUKE O DONOŠENJU PROCJENE RIZIKA OD VELIKIH NESREĆA ZA GRAD OMIŠ

Gradonačelnik je dostavio prijedlog Odluke o donošenju procjene rizika od velikih nesreća za Grad Omiš, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 9 glasova ZA donijeta

**O D L U K A**

**o donošenju procjene rizika od velikih nesreća za Grad Omiš**

sa tekstom kao u prilogu ovog zapisnika oznake KLASA:245-01/23-01/06, URBROJ:2181-7-04/1-24-9.

**Ad 12/**

PRIJEDLOG ODLUKE O DONOŠENJU PLANA ZAŠTITE OD POŽARA ZA GRAD OMIŠ

Gradonačelnik je dostavio prijedlog Odluke o donošenju plana zaštite od požara za Grad Omiš, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 9 glasova ZA donijeta

**O D L U K A**

**o donošenju plana zaštite od požara za Grad Omiš**

sa tekstom kao u prilogu ovog zapisnika oznake KLASA:245-01/23-01/05, URBROJ:2181-7-04/1-24-6.

**Ad 13/**

PRIJEDLOG GODIŠNJEG PROVEDBENOG PLANA

UNAPREĐENJA ZAŠTITE OD POŽARA GRADA OMIŠA ZA 2024.G.

Gradonačelnik je dostavio Prijedlog godišnjeg provedbenog plana unapređenja zaštite od požara Grada Omiša, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 9 glasova ZA donijet

**G O D I Š NJ I P R O V E D B E N I P L A N**

**unapređenja zaštite od požara Grada Omiša za 2024.g.**

sa tekstom kao u prilogu ovog zapisnika oznake KLASA:245-01/24-01/04, URBROJ:2181-7-04/1-24-2.

**Ad 14/**

PRIJEDLOG ZA RAZRJEŠENJE I IMENOVANJE ČLANOVA RADNIH TIJELA

Odbor za izbor i imenovanje dostavio je prijedloge o razrješenju i imenovanju članova radnih tijela Gradskog vijeća, te predložio njihovo donošenje. Pisani materijal uz ovu točku dostavljen je svim članovima Vijeća.

Zvonko Močić, predsjednik Odbora za izbor i imenovanje izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 9 glasova ZA donijeta slijedeća Rješenja:

**R J E Š E N J E**

**o razrješenju**

I.

TONĆI STANIĆ razrješava se dužnosti u radnim tijelima Gradskog vijeća Grada Omiša i to kao:

* član Odbora za izbor i imenovanje
* član Odbora za statut i poslovnik
* član Odbora za imenovanje ulica, trgova i davanje suglasnosti za imenovanje javnih ustanova
* član Povjerenstva za procjenu šteta nastalih djelovanjem elementarnih nepogoda.

II.

Ovo rješenje objaviti će se u Službenom glasniku Grada Omiša.

**R J E Š E N J E**

**o izboru člana Odbora za izbor i imenovanje Gradskog vijeća Grada Omiša**

I.

NIKOLA TIJARDOVIĆ bira se za člana Odbora za izbor i imenovanje Gradskog vijeća Grada Omiša.

II.

Ovo rješenje objaviti će se u Službenom glasniku Grada Omiša.

**R J E Š E N J E**

**o izboru člana Odbora za statut i poslovnik**

I.

MARTIN BAŠIĆ bira se za člana Odbora za statut i poslovnik Gradskog vijeća Grada Omiša.

II.

Ovo rješenje objaviti će se u Službenom glasniku Grada Omiša.

**R J E Š E N J E**

**o izboru člana Odbora za imenovanje ulica, trgova i davanje suglasnosti za imenovanje javnih ustanova**

I.

MARTIN BAŠIĆ bira se za člana Odbora za imenovanje ulica, trgova i davanje suglasnosti za imenovanje javnih ustanova Gradskog vijeća Grada Omiša.

II.

Ovo rješenje objaviti će se u Službenom glasniku Grada Omiša.

**R J E Š E N J E**

**o izboru člana Povjerenstva za procjenu šteta**

**nastalih djelovanjem elementarnih nepogoda**

I.

IVAN MEDIĆ bira se za člana Povjerenstva za procjenu šteta nastalih djelovanjem elementarnih nepogoda Gradskog vijeća Grada Omiša

II.

Ovo rješenje objaviti će se u Službenom glasniku Grada Omiša.

**Ad 15/**

IZVJEŠĆE O RADU VLASTITOG POGONA GRADA OMIŠA ZA 2023. GODINU

Gradonačelnik je dostavio Izvješće o radu Vlastitog pogona te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Mate Sovulj, Upravitelj vlastitog pogona izvijestio je u ovom predmetu.

U otvorenoj raspravi sudjelovali su:

**Dino Belošević** – kada možemo očekivati prozore u maloj sportskoj dvorani, jer naručeni su u 11. mjesecu, pa problemi sa dobavljačem…?

Mate Sovulj – odustalo se od prvog dobavljača jer nas je zavlačio, sada imamo drugu ponudu i nadamo se da će to biti uskoro riješeno.

Nakon zaključenja rasprave predsjedavatelj je prijedlog dao na glasovanje poto je utvrđeno da je jednoglasno sa 9 glasova ZA donijet

**IZ A K LJ U Č A K**

**po Izvješću o radu Vlastitog pogona Grada Omiša**

sa tekstom kao u prilogu ovog zapisnika oznake KASA:363-01/24-01/46, URBROJ:2181-7-01-24-3.

**Ad 16/**

IZVJEŠĆE O RADU GRADONAČELNIKA ZA RAZDOBLJE SRPANJ-PROSINAC 2023.G.

Gradonačelnik je dostavio Izvješće o radu gradonačelnika za razdoblje srpanj-prosinac 2023. te o istome izvijestio Gradsko vijeće.

Pisani materijal uz ovu točku dostavljen je svim članovima Vijeća.

Gradonačelnik je izvijestio u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je Izvješće dao na glasovanje potom je utvrđeno da je jednoglasno sa 9 glasova ZA donijet

**Z A K LJ U Č A K**

**po Izvješću o radu Gradonačelnika Grada Omiša za razdoblje srpanj-prosinac 2023.g.**

sa tekstom kao u prilogu ovog zapisnika KLASA:024-03/23-02-01, URBROJ:2181-7-02-24-2.

Završeno u 21.00 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.